**Iubiri de-o viață**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amintește-ți doamna mea de prima oară

Când sub geamul tău treceam grăbit,

Era frig, ploua, și era seară,

Da-n inimă-mi ardea un foc mocnit .

Vedeam poate pentru-a mia oară

Lumin-aprinsă la fereastra ta,

Dar niciodată silueta-ți clară…

Doar geamul gol se arăta.

Da-n seara aceea, sub nesfârșita ploaie,

Ce pătrundea în suflete și gânduri,

Si năvălea din ceruri lungi șiroaie

Născând în mine-aceste aprigi rânduri,

In seara-aceea…Multumescu-ți Doamne !

M-ai invitat în suflet să-ți pătrund,

Si n-are cine azi să mă condamne

Că-n visul meu am vrut să te afund.

Politicos eu mi-am lăsat afară

Bocancii uzi și plini de trist noroi,

Si am intrat tiptil în calda inimioară

Să nu trezesc trecute, alte, ploi.

Ti-am împletit în miile de vise

Săruturi calde-n sute de culori,

Din ele-o rochie nouă îți ieșise

Acoperindu-ți tandru,trupul arzător.

Si-n fiecare noapte-ți mai croiam

Mereu câte-o rochiță nouă,

Si-n serile târzii-mi plăcea când te priveam

Pierzandu-te in brațele-amândouă…

Sunt ani de-atunci și ne-am iubit sălbatic,

și ne-am iubit feeric, și ne-am iubit deplin,

Vor trece-n goană alții și-n prag de întuneric

Tot ni se va părea că ne-am iubit … puțin.

Căprar Florin